दो गुटों की लड़ाई में चली गोलियां भाजयुमो जिलाध्यक्ष बाल-बाल बचे
सिटी रिपोर्टर | बोकारो/महुदा
धनबादके सांसद पीएन सिंह की भतीजी की शादी समारोह से बोकारो वापस लौट रहे भारतीय जनता युवा मोर्चा के बोकारो जिलाध्यक्ष मयंक कुमार सिंह पर मंगलवार की देर रात महुदा स्थित तृप्ति होटल के पास अपराधियों ने जानलेवा हमला किया। इसमें मयंक और उसका एक साथी मंटू यादव उर्फ माल्टा घायल हो गए। इस दौरान अपराधियों ने वहां पर चार राउंड फायरिंग कर दहशत फैला दी। हालांकि पुलिस गोली चलने की बात से इंकार कर रही है। सूचना पाकर महुदा थाना का रात्रि गश्ती दल मौके पर पहुंची जिसे देख हमलावर भाग खड़े हुए। पुलिस वहां मौजूद लोगों को अपने साथ थाना ले गई। पुलिस ने उनलोगों से घटना की जानकारी ली। सूत्रों के अनुसार इसमें दो गुटों के आपसी वर्चस्व का मामला सामने रहा है।
घटना के संबंध में जिलाध्यक्ष मयंक कुमार सिंह ने पुलिस को लिखित आवेदन देकर कार्रवाई की मांग की है। उनके लिखित शिकायत पर महुदा पुलिस ने बोकारो के राधेश्याम पाठक, जय कुमार पांडेय, अभिषेक पांडेय, नवीन सिंह, सोनू सिंह, सुमित सिंह आदि के खिलाफ प्राथमिकी दर्ज कर कार्रवाई शुरू कर दी है। इस संबंध में होटल संचालक भरत महतो का कहना है कि यह मामला आपस के दो गुटों का है। मौके पर दोनों ओर से कहासुनी होते-होते मारपीट होने लगी। दोनों एक-दूसरे पर पत्थर और बोतल चलाने लगे। तभी उसने होटल का शटर बंद कर दिया और महुदा पुलिस को फोन कर घटना की सूचना दी। गोली चलने की कोई घटना नहीं हुई है।
क्या है घटना
इससंबंध में भुक्तभोगी मयंक ने बताया कि धनबाद शादी समारोह में शरीक होने गया था। भीड़भाड़ के कारण वहां खाना नहीं खा पाए। वापस लौटने के क्रम में महुदा मोड़ स्थित होटल तृप्ति में गाड़ी खड़ी कर खाना खा रहे थे इसी बीच दर्जनों हमलावर आए और उसके साथ मारपीट करने लगे जिससे वह घायल हो गया। इस दौरान हमलावरों ने कई राउंड गोली भी चलाई पर वह बाल- बाल बच गया। उसने बताया कि गोली उसकी गाड़ी में लगी और गाड़ी के शीशे को छेदती हुए फंस गई। मारपीट के दौरान उसका एक और साथी मंटू यादव भी जख्मी हो गया इसके बाद वह चास थाना गए जहां पुलिस ने गाड़ी से दो गोलियां बरामद की। गाड़ी में गोली लगने के चार निशान मौजूद हैं। गाड़ी अभी चास थाने में खड़ी है। गाड़ी का नंबर जेएच09एई/0999 है। उसने बताया कि महुदा थाना में जो शिकायत दी गई है, उसमें भी हमलावरों द्वारा गोली चलाने का आरोप लगाया गया है। मौके पर मौजूद प्रत्यक्षदर्शियों ने भी गोली चलने की बात से इंकार किया है।
गोली चालन की कोई जानकारी नहीं
^मारपीटकी घटना कल रात घटी है। गोली चलने की कोई जानकारी नहीं मिल रही है। प्राथमिकी दर्ज कर छानबीन की जा रही है।\\\'\\\' जयगोविंदनाथ मुंडा, थाना प्रभारी, महुदा
पुलिस ने कोई खोखा बरामद नहीं किया है
^कोईआकर उसके थाना के बाहर गाड़ी खड़ी कर देगा तो उससे क्या होगा। पुलिस ने वाहन से कोई खोखा बरामद नहीं किया है। मामला उसके थाना क्षेत्र का भी नहीं है। वह कुछ नहीं जानते।\\\'\\\' कमलकिशोर, थाना प्रभारी, चास थाना
नवीन सिंह ने कहा, आरोप निराधार
^इससंबंध में नवीन सिंह ने बताया कि वे वहां गए ही नहीं थे। आरोप निराधार है। इस मामले में सुमित कुमार के माथे पर चोट लगी है, जबकि सोनू कुमार भी घायल हुए हैं। चास के एक अस्पताल में दोनों का प्राथमिक उपचार किया गया। नवीन सिंह भी चास थाना में मामला दर्ज कराने पहुंचे थे।
बीजीएच में घायल को देखते जिलाध्यक्ष अन्य।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva